ทองคำปิดพุ่ง 18.9 ดอลล์
สัญญาทองคำตลาดนิวยอร์กปิดพุ่งขึ้น18.9 ดอลล์ปิดที่ 1,681.6 ดอลลาร์/ออนซ์  หลัง จีดีพี สหรัฐหดตัวหนุนแรงซื้อ
31 ม.ค. 2556

สัญญาทองคำตลาดนิวยอร์กปิดพุ่งขึ้น18.9 ดอลล์ปิดที่ 1,681.6 ดอลลาร์/ออนซ์  หลัง จีดีพี สหรัฐหดตัวหนุนแรงซื้อ
สัญญาทองคำตลาด COMEX (Commodity Exchange) ส่งมอบเดือนเม.ย.พุ่งขึ้น 18.9 ดอลลาร์ หรือ 1.14% ปิดที่ 1,681.6 ดอลลาร์/ออนซ์ หลังจากเคลื่อนตัวในช่วง 1685.0-1663.5 ดอลลาร์ 
ส่วนสัญญาทองคำที่ตลาดลอนดอนปิดที่ระดับ 1,677.50 ดอลลาร์/ออนซ์ จากวันก่อนที่ระดับ 1,663.50 ดอลลาร์/ออนซ์
นักลงทุนเข้าซื้อทองคำเพื่อความปลอดภัยในช่วงที่เศรษฐกิจชะลอตัวลง หลังจากกระทรวงพาณิชย์สหรัฐเปิดเผยว่า ตัวเลขประมาณการครั้งแรกของจีดีพีที่แท้จริงประจำไตรมาส 4/2555 หดตัวลง 0.1% สวนทางกับที่นักวิเคราะห์ส่วนใหญ่คาดการณ์ว่าจะขยายตัว และเป็นครั้งแรกที่จีดีพีหดตัวลงนับตั้งแต่ผ่านพ้นภาวะเศรษฐกิจถดถอยช่วงปี 2550-2552     
ทั้งนี้ จีดีพีไตรมาส 4 สวนทางกับการขยายตัว 3.1% ในไตรมาส 3 เนื่องจากการใช้จ่ายภาครัฐร่วงลงอย่างหนักถึง 15% ขณะที่ภาคเอกชนก็ปรับลดสต็อกสินค้าคงคลัง